

ที่ มท ๐๘๑๖.๒/ว ๙๐๓ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 ๓ พฤษภาคม ๒๕๖๔

เรื่อง การจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) และประกาศขยายระยะเวลาการจ่ายเงินค่าครองชีพนักเรียนทุนเสมอภาค ภาคเรียนที่ ๒/๒๕๖๓

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๘๗๑ ลงวันที่ ๒๗ เมษายน ๒๕๖๔

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๖๐๘/๒๕๖๔

ลงวันที่ ๒๘ เมษายน ๒๕๖๔ จำนวน 1 ชุด

ตามที่กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครองส่วนท้องถิ่น เรื่อง ข้อมูลการจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) และสร้างความเข้าใจกับสถานศึกษาเกี่ยวกับแนวทางการบริหารจัดการเงินอุดหนุนนักเรียนทุนเสมอภาคเพิ่มเติม (กลุ่มรอยต่อ) และปฏิทิน
การดำเนินงานการจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) ภายใต้สถานการณ์
การแพร่ระบาดของโรคติดเชื้อไวรัสโคโรนา 2019 (COVID-19) ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษา (กสศ.) ได้ดำเนินการจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) จำนวนนักเรียน ๓,๗๘๘ คน ครอบคลุมสถานศึกษา ๔๗๙ แห่ง เรียบร้อยแล้ว อีกทั้งจากสถานการณ์การแพร่ระบาดของโรคติดเชื้อไวรัส
โคโรนา 2019 (COVID-19) ส่งผลกระทบต่อการดำเนินงานโครงการจัดสรรเงินอุดหนุนแบบมีเงื่อนไข
ภาคเรียนที่ ๒ จึงมีการขยายระยะเวลาการจ่ายเงินค่าครองชีพนักเรียนทุนเสมอภาคเพื่อให้สอดคล้อง
กับสถานการณ์ดังกล่าว จึงขอความร่วมมือจังหวัดแจ้งองค์กรปกครองส่วนท้องถิ่น ดำเนินการ ดังนี้

 ๑. แจ้งบัญชีรายชื่อสถานศึกษาที่ได้รับจัดสรรเงินอุดหนุนเพิ่มเติม นักเรียนทุนเสมอภาค
(กลุ่มรอยต่อ) และคู่มือแนวทางการดำเนินงานผ่านระบบสารสนเทศ โดยสถานศึกษาสามารถตรวจสอบรายชื่อนักเรียนทุนเสมอภาคและงบประมาณที่ได้รับการจัดสรร ผ่านระบบ dla.thaieduforall.org และดำเนินการจ่ายเงินเป็นค่าครองชีพให้นักเรียนตามหลักเกณฑ์ กสศ. กำหนด

 ๒. แจ้งประกาศขยายระยะเวลาการจ่ายค่าครองชีพนักเรียนทุนเสมอภาค ภาคเรียน
ที่ ๒/๒๕๖๓ (เพิ่มเติม) โดยสถานศึกษาสามารถดำเนินการจ่ายค่าครองชีพนักเรียนทุนเสมอภาคได้ถึงวันที่
๑๔ พฤษภาคม ๒๕๖๔ พร้อมบันทึกหลักฐานใบสำคัญรับเงิน (นร.๐๖) ตามหลักเกณฑ์ที่ กสศ. กำหนด

/๓.กำกับ...

 ๓. กำกับ ติดตาม การดำเนินงานของสถานศึกษาให้เป็นไปตามแนวทางการดำเนินงานโครงการจัดสรรเงินอุดหนุนแบบมีเงื่อนไข และการบริหารจัดการเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) ให้เกิดประโยชน์สูงสุด ตรงตามหลักเกณฑ์ โปร่งใส ตรวจสอบได้

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

รอง อสถ...........................................

ผอ.กศ...............................................

ผอ.กง.ยศ..........................................

หน.ฝ.................................................

จนท...................................................

พิมพ์/ทาน..........................................

รอง อสถ.............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................